Jonathan Palmer je upokojeni angleški dirkač Formule 1. Debitiral je v sezoni 1983, ko je dobil priložnost le na eni dirki za Veliko nagrado Evrope in dosegel trinajsto mesto. Prve točke je osvojil v sezoni 1987 s petim mestom na Veliki nagradi Monaka, na zadnji dirki sezone za Veliki nagradi Avstralije pa je dosegel četrto mesto, rezultat kariere. Sezono 1987 je končal na enajstem mestu v prvenstvu, toda bil je najuspešnejši dirkač z atmosferskim motorjem dirkalnika. V sezoni 1988 je osvojil še tri uvrstitve v točke, v sezoni 1989 dve, nato pa se je upokojil.